আজের এই হত্যাকাণ্ড দেশব্যাপী নিরাপত্তাহীনতার প্রশ্নটিকে আরও বেশি করে আমাদের ভাবিয়ে তুলেছে। কিন্তু এভাবে আর কতদিন? এটা কী কোনোভাবেই থামবে না? আমরা কী সবাই নীরবেই সহ্য করে যাবো এসব হত্যাকাণ্ড? না, এই একবিংশ শতাব্দীতে সভ্য সমাজে এভাবে তা চলতে পারে না, যে কোনো মূল্যে তা আমাদেরকে থামাতেই হবে- অন্যথায় নিরাপত্তাহীনতার জালে আচ্ছাদিত হবে দেশের মানুষ, আইন-শৃঙ্খলার প্রতি মানুষের শ্রদ্ধার জায়গাটি ক্রমেই শিথিল হয়ে পড়বে, সমাজে এই নৈরাজ্যের থাবা আরও বিস্তার লাভ করবে। আর এতে আমাদের সমাজ ও রাষ্ট্রকাঠামো ভেঙ্গে পড়তে পারে।